google/wiki40b huggingface dataset:
COBOL

Η COBOL είναι γλώσσα προγραμματισμού, της οποίας το όνομα προήλθε από τα αρχικά των λέξεων CΟmmon Business Oriented Language (Κοινή Γλώσσα Προσανατολισμένη για Εμπορικές Εφαρμογές). Η COBOL αναπτύχθηκε με σκοπό να καλύψει τις δυσχέρειες που παρουσίαζε η FORTRAN ως γλώσσα προγραμματισμού για εμπορικές εφαρμογές. Βασικό χαρακτηριστικό της COBOL είναι η χρησιμοποίηση της Αγγλικής γλώσσας με προτάσεις, παραγράφους και σημεία στίξης. Η COBOL είναι μία γλώσσα με πολλά στοιχεία μιας φυσικής γλώσσας και έντονη την ύπαρξη του συντακτικού της. Διαβάζοντας μία παράγραφο σε COBOL, εύκολα καταλαβαίνει κανείς το τι κάνουν οι εντολές που διαβάζει. Για το λόγο αυτό η COBOL έγινε πολύ δημοφιλής στο χώρο των εμπορικών εφαρμογών σε σύντομο χρονικό διάστημα.
Δημιουργήθηκε το 1959 στις Ηνωμένες Πολιτείες Αμερικής με πρωτοβουλία του υπουργείου άμυνας και συμμετοχή πολλών εταιρειών κατασκευής ηλεκτρονικών υπολογιστών και κυβερνητικών οργανισμών. Ηγέτης στην προσπάθεια αυτή ήταν η Γκρέις Μάρεϊ Χόπερ. To 1968 εκδόθηκε το πρώτο πρότυπο της γλώσσας COBOL από το American National Standards Institute (ANSI) . Έκτοτε έγιναν και άλλες εκδόσεις (1974, 1985 κ.λ.π.) με συνεχείς βελτιώσεις στην γλώσσα. Η κάθε έκδοση ήταν συμβατή με την προηγούμενη.
2429 Σύρερ

Φυσικά χαρακτηριστικά

Τα κυρίως φυσικά χαρακτηριστικά του Σύρερ είναι άγνωστα. Ο Σύρερ περιστρέφεται γύρω από τον εαυτό του μία φορά κάθε 5 ως 9 ώρες περίπου.
Cara al Sol

Το Cara al Sol (Αγγλικά: Αντιμετωπίζοντας τον Ήλιο) είναι ο ύμνος του Ισπανικού εθνικιστικού κόμματος  Φάλαγγα. Οι στίχοι γράφτηκαν τον Δεκέμβριο του 1935 και συνήθως πιστώνονται στον αρχηγό της, Χοσέ Αντόνιο Πρίμο ντε Ριβέρα. Η μουσική σύνθεση έγινε από τον Juan Tellería και τον Juan R. Buendia. 
Οι συνθήκες δημιουργίας του τραγουδιού είναι άγνωστες. Οι Φαλαγγιστές χρειάζονταν ένα ανανεωμένο τραγούδι για να αντεπεξέλθουν στη δημοφιλή έκκληση του "El Himno de Riego" (επίσημος ύμνος της Δεύτερης Ισπανικής Δημοκρατίας) και του "A las barricadas" (ένα πολύ δημοφιλές αναρχικό τραγούδι).
Ο Πρίμο ντε Ριβέρα συνέστησε μια επιτροπή, που συνήλθε στις 2 Δεκεμβρίου 1935 στο σπίτι του Marichu de la Mora Maura. Μεταξύ των παρόντων περιλαμβάνονταν οι José María Alfaro, Rafael Sánchez Mazas, Agustín (Así) de Foxá, Mourlane Michelena, Dionisio Ridruejo, Agustín Aznar και Luis Aguilar. Το αποτέλεσμα των προσπαθειών τους, είχε προσωρινά την ονομασία "Himno de Falange Española" (Ύμνος της Ισπανικής Φάλαγγας). Πρώτα πραγματοποιήθηκε στη Μαδρίτη το 1936.
Η δημοτικότητά του ενισχύθηκε αμέσως μετά την εκτέλεση του Πρίμο ντε Ριβέρα στις 20 Νοεμβρίου 1936. 
Κατά τη διάρκεια του ισπανικού εμφύλιου πολέμου, η Φάλαγγα, η οποία από την ίδρυσή της ήταν αρκετά στρατιωτική ή παραστρατιωτική, όπως και άλλα κόμματα σε χώρες υπό ολοκληρωτικά καθεστώτα, έγινε σημαντικό μέρος του Ισπανικού Στρατού (ιδεολογικά και στρατιωτικά) μια ανεξάρτητη οργάνωση, αλλά η ενίσχυση του τακτικού στρατού στις μάχες, προκάλεσε πολλές απώλειες, και το "Cara al sol" ήταν ο ύμνος τους καθ' όλη τη διάρκεια του πολέμου.
Στη  Γαλλική Ισπανία, η Φάλαγγα, συγχωνεύθηκε με άλλες ακροδεξιές ομάδες στο "Falange Española Tradicionalista y de las JONS" και έγινε το μόνο νομικό πολιτικό κόμμα. Το "Cara al sol" έγινε  το επίσημο τραγούδι και ύμνος μαζί με το "Oriamendi", τον ύμνο του κινήματος των  Καρλιστών, που συχνά έπαιζε παράλληλα με τον επίσημο ύμνο, το "Μάρτσα ρεάλ" και θεωρήθηκε ως το τραγούδι της Ισπανικής ακροδεξιάς.
Δάκης

Βιογραφία

Γεννήθηκε στις 26 Αυγούστου 1943 στην Αλεξάνδρεια της Αιγύπτου. Το 1963 ήρθε στην Ελλάδα και σχεδόν ένα χρόνο μετά ξεκινά να τραγουδά σε χώρους διασκέδασης και θεαμάτων και παράλληλα ηχογραφεί το 1964 τον πρώτο του δίσκο στα αγγλικά με τίτλο “Deep in the heart of Athens” και ακολούθησαν δίσκοι που γνώρισαν αμέσως μεγάλη επιτυχία στα Γαλλικά, Ιταλικά και Αγγλικά. Ενδεικτικά οι επιτυχίες του εκείνης της περιόδου ήταν: Monsieur Cannibal, Tu Veux ou tu veux pas, Mourir ou vivre, Gaston. Μιλά άπταιστα έξι γλώσσες (ελληνικά, γαλλικά, αγγλικά, ιταλικά, ισπανικά και αραβικά), γεγονός που του δίνει την άνεση να ερμηνεύει διεθνές ρεπερτόριο.
Το 1968 ηχογράφησε τον πρώτο του δίσκο στα Ελληνικά με τίτλο «ΓΕΙΑ ΣΟΥ Σ’ΕΥΧΑΡΙΣΤΩ» με το συνθέτη Κ. Ξενάκη και αμέσως μετά ακολουθεί η πρώτη του συνεργασία με τον Μίμη Πλέσσα και τις διαχρονικές επιτυχίες «ΤΟΣΑ ΚΑΛΟΚΑΙΡΙΑ» & «ΕΚΕΙΝΟ ΤΟ ΠΡΩΙ ΣΤΗΝ ΚΗΦΙΣΙΑ» όπου η ανταπόκριση του κοινού τον τοποθέτησε γρήγορα στους πλέον περιζήτητους ερμηνευτές εκείνης της εποχής.
Έχει συνεργαστεί με Έλληνες συνθέτες όπως:  Μίμης Πλέσσας, Γιάννης Σπανός, Γιώργος Κατσαρός, Γιώργος Χατζηνάσιος, Κώστας Χατζής, Ρόμπερτ Γουίλιαμς, Αλέξης Παπαδημητρίου, Γιώργος Μανίκας, Σάκης Τσιλίκης, Χάρης Χαλκίτης,
Βαγγέλης Πιτσιλαδής, Γιώργος Κριμιζάκης, Κώστας Ξενάκης, Γιώργος Θεοφάνους, Νίκος Λαβράνος, Νίκος Καρβέλας, Αλέκος Χρυσοβέργης, Γιώργος Θεοδοσιάδης κ.ά.
Έχει τραγουδήσει στίχους στιχουργών όπως Πυθαγόρας, Λευτέρης Παπαδόπουλος, Μάνος Ελευθερίου, Δημήτρης Ιατρόπουλος, Σώτια Τσώτου, Ξενοφώντας Φυλέρης, Θάνος Σοφός, Ρόνη Σοφού κ.ά.
Έχει πραγματοποιήσει πολλές ζωντανές εμφανίσεις σε χώρους διασκέδασης όπως: Rex, Diogenis Palace, ΝΕΡΑΪΔΑ, ΦΑΝΤΑΣΙΑ, ΑΣΤΕΡΙΑ, ΑΘΗΝΑΙΑ RIBA’S και συνεργάστηκε με τους Μαρινέλλα, Κώστα Χατζή, Γιάννη Πάριο, Χάρις Αλεξίου, Άννα Βίσση και άλλους. Σε διεθνές επίπεδο έχει συνεργαστεί με τους Rolling Stones, Charles Aznavour, Dalida, Milva, J. Dassin, S. Distel  και Demis Roussos, με τον οποίο συνδέεται με συγγένεια δευτέρου βαθμού.
Έχει συμμετάσχει σε πολλές θεατρικές παραστάσεις και στα θέατρα ΒΕΜΠΟ, ΠΑΡΚ, ΚΟΤΟΠΟΥΛΗ-ΡΕΞ κ.α. Έχει εμφανιστεί σε πολλά τηλεοπτικά shows και σε πολλές Ελληνικές ταινίες όπως «ΓΟΡΓΟΝΕΣ ΚΑΙ ΜΑΓΚΕΣ», «Η ΘΕΙΑ ΜΟΥ Η ΧΙΠΙΣΣΑ» κ.α.
Εκπροσώπησε την Ελλάδα σε πολλά Διεθνή Φεστιβάλ Τραγουδιού, αποσπώντας πολλές διακρίσεις και βραβεία.
Άλεξ Σουάρεθ

Σταδιοδρομία

Ο Σουάρεθ ξεκίνησε τη σταδιοδρομία του στην νεναική ομάδα της Ζουβεντούτ Μπαδαλόνα, παίζοντας μαζί της στις περιόδους 2009-10 και 2010-11. Το 2011, δόθηκε ως δανεικός στην ΚΜ Πρατ, την ερασιτεχνική ομάδα της Ζουβεντούτ Μπαδαλόνα. Κατά τη διάρκεια της περιόδου 2014-15, πέτυχε κατά μέσο όρο 4,8 πόντους σε 34 παιχνίδια για την ΚΜ Πρατ. Το 2015, η Ρεάλ Μαδρίτης πλήρωσε τη ρήτρα τερματισμού στο συμβόλαιό του και υπέγραψε με αυτήν τριετές συμβόλαιο.  Στις 13 Αυγούστου 2015, δόθηκε ως δανεικός στην στο Μπιλμπάο Μπασκέτ .  Στις 16 Αυγούστου 2017, δανείστηκε στην Μπασκέτ Σαραγόσα .  
Στις 31 Ιουλίου 2018, ο Σουάρεθ υπέγραψε με την πορτογαλική ομάδα Σ.Λ. Μπενφίκα .  
Στις 7 Αυγούστου 2019, ο Σουάρεθ υπέγραψε με την ΚΜ 1939 Κανάριας (Ιμπεροστάρ Τενερίφη) .
Αλέξανδρος του Βελγίου

Βιογραφία

Ήταν ο τρίτος γιος του Λεοπόλδου Γ΄ του Βελγίου και της Μαίρης-Λίλιαν Μπελ πριγκίπισσας του Ρετύ, κόρη του Ανρί Μπελ (Baels), εφοπλιστή από την Οστάνδη.

Οικογένεια

Νυμφεύτηκε το 1991 τη Λέα Ίνγκα Ντόρα Βόλμαν, κόρη του Σίγκισμουνντ Βόλμαν, εμπόρου στις Βρυξέλλες από τη Βαρσοβία· δεν απέκτησαν απογόνους.
Κοντομονόβολο

Το Κοντομονόβολο ήταν αγώνισμα που αναπτύχθηκε ιδιαίτερα κατά τον Μεσαίωνα . Θεωρείται ο πρόδρομος του σημερινού αγωνίσματος του "άλματος επί κοντώ".
Το άθλημα αυτό συνίστατο στην υπερπήδηση εμποδίων (υψηλών αντικειμένων, τάφρων, θηρίων κ.λπ.) με τη χρήση στερεού κοντού. Το αγώνισμα αυτό τελούνταν τόσο στη Ρώμη όσο και στη Κωνσταντινούπολη κυρίως μέσα σε στάδια, αμφιθέατρα και ιπποδρόμια.

Με το αγώνισμα αυτό ομοιάζει πολύ το σύγχρονο αγώνισμα των "μπαντελιέρος", (= ταινιοφόρων), στην Ισπανία όπου κατά τις ταυρομαχίες υπερπηδούν επανειλημμένα τον ταύρο με τον οποίο αγωνίζονται προκειμένου να τον εξερεθίσουν και το προσφερόμενο θέαμα να γίνει συναρπαστικότερο.
Βλαχαρμάτας

Ο Βλαχαρμάτας ήταν Έλληνας αρματολός του 18ου αιώνα.

Βιογραφικά στοιχεία

Ήταν από το Μαυρολιθάρι. Γύρω στην δεκαετία 1750 - 1760 μαζί με τους άλλους αρματολούς, τον Χρήστο Μηλιώνη, Λάμπρο και Μήτρο Τσεκούρα, τον Λάμπρο Βουνιχωρίτη και τον Κώστα Ντρίλλου ύψωσε την σημαία και εξεγέρθηκε στην Παρνασσίδα και τη Δωρίδα.
Τραυματίστηκε θανάσιμα σε κάποια μάχη στο χωριό Δεσφίνα και κατέφυγε στην μονή Ιερουσαλήμ της Δαυλείας στους Δελφούς. Εκεί έπεσε θύμα προδοσίας και αιχμαλωτίστηκε και θανατώθηκε με φρικτό τρόπο.
Κάτω Καρβέλι Μεσσηνίας

Πληθυσμός

Το Κάτω Καρβέλι έχει πληθυσμό στην απογραφή του 2001 60 κατοίκους, αλλά το καλοκαίρι διπλασιάζεται εξαιτίας των παραθεριστών.

Θέση

Βρίσκεται βόρειο-ανατολικά της Καλαμάτας κρυμμένο πίσω από λόφο, όπως και τα χωριά Ελαιοχώρι και Κουταλά. Στην κορυφή του λόφου με θέα προς την Καλαμάτα έχει πρόσφατα ανεγερθεί η εκκλησία του Προφήτη Ηλία με χώρο πανηγυριού. Βλέπει  ολόκληρο τον Μεσσηνιακό κόλπο και την Μεσσηνιακή Πεδιάδα. Ανατολικά εφάπτεται με τις δυτικές άκρες του Ελαιοχωρίου και Νοτιο-Δυτικά φθάνει μέχρι τον δρόμο Καλαμάτας - Σπάρτης στις γανιές και τον ποταμό Νέδοντα.

Ιστορία

Παλαιότερα αποτελούσε αυτόνομη κοινότητα και ακόμα πιο παλιά ανήκε στο Κουτζαβά Καρβέλι.
Στο χωριό υπάρχει παλιά εκκλησία και παλιά αρχοντικά. Στο χωριό ανήκει και το ιστορικό εκκλησάκι Άγιος Σώστης που βρίσκεται στο τελευταίο σημείο της διαδρομής που φαίνεται η Καλαμάτα πριν μπούμε στα Διπόταμα και στον Ταΰγετο.

Διαδρομή

Η διαδρομή από την Καλαμάτα σήμερα γίνεται με ασφαλτοστρωμένο δρόμο, ο οποίος αποτελεί παράκαμψη της διαδρομής Καλαμάτας - Σπάρτης. Σρίβουμε στο 9ο χιλιόμετρο προς τα δεξιά και φθάνουμε στο χωριό, ενώ στα δεξιά μας βλέπουμε την Καλαμάτα, το μεσηνιακό κάμπο και τα καταγάλανα νερά του Μεσσηνιακού κόλπου.
Δημήτριος Γαροφάλλου

Η δράση του

Ο Δημήτριος Γαροφάλλου γεννήθηκε το 1804 στη Λήμνο. Μετείχε στην Επανάσταση από το 1823, σε ηλικία 19 ετών, ως το τέλος της. Έλαβε μέρος σε χερσαίες επιχειρήσεις υπό τις διαταγές του Ν. Κριεζώτη και του Γ. Σκουρτανιώτη, στην εκστρατεία της μάχες Καρύστου, την πολιορκία Αθηνών, τις μάχες Νιόκαστρου και Θερμοπυλών. Τραυματίστηκε τρεις φορές, όπως αναφέρεται σε μεταγενέστερα πιστοποητικά. Για τις υπηρεσίες που πρόσφερε του δόθηκε ο βαθμός του εικοσίπενταρχου στις 28 Μαΐου 1832:
"Κον Δημήτριον Φαρμασόνην (Γαροφάλλου)
Δια τας προς την πατρίδα εκδουλεύσεις σου και δια την προς τους Νόμους της Πατρίδος ευπείθειάν σου, η Διοικητική Επιτροπή σε προβιβάζει εις τον βαθμόν του εικοσιπεντάρχου...
Τη 28 Μαρτίου 1832, εν Άργει."
Με την άφιξη του Όθωνα εγκαταστάθηκε μόνιμα στη Χαλκίδα, όπου ασκούσε το επάγγελμα του κρεοπώλη για πολλά χρόνια. Από την Χαλκίδα υπέβαλλε διάφορες αιτήσεις αναγνώρισης των υπηρεσιών του προς την πατρίδα. Το 1842 προτάθηκε για το "σιδηρούν αριστείον" από το Αρχηγείον Χωροφυλακής. Τελικά, το 1847 του χορηγήθηκε το "χαλκούν αριστείον ανδρείας του αγώνος".
Το 1865, σε μεγάλη πλέον ηλικία, με νέα αίτησή του ζητούσε μια μικρή σύνταξη για να επιβιώσει: "την δικαία αμοιβή μου ως στερούμενος αυτού του καθημερινού άρτου". Είναι η τελευταία είδηση που υπάρχει γι' αυτόν.
Επιχείρημα της θρησκευτικής ποικιλομορφίας

Πρόβλημα θρησκευτικής σύγχυσης

Σύμφωνα με τον Αμερικάνο φιλόσοφο Theodore Drange, η λέξη σύγχυση μπορεί να πάρει δυο διαφορετικά νοήματα: είτε να αφορά ένα άτομο ο οποίος δεν έχει σχηματισμένη άποψη, είτε να αφορά μια ομάδα ανθρώπων στην οποία τα άτομα να έχουν σχηματισμένη άποψη, αλλά διαφορετική μεταξύ τους. Το ζήτημα της θρησκευτικής σύγχυσης αφορά και τα δύο νοήματα της λέξης. Καταρχήν για το ατομικό, αρκετοί χριστιανοί βρίσκουν απόψεις της Βίβλου σε δογματικά θέματα όπως η ηθική, γιατί η Βίβλος είναι ασαφής σε τέτοια ζητήματα. Σε ομαδικό επίπεδο, οι Χριστιανοί σαν ομάδα είναι χωρισμένοι σε πολλές υπο-ομάδες σε δογματικά θέματα.
Υπάρχουν τρεις γραμμές άμυνας τις οποίες μπορούν να επικαλεστούν οι ένθεοι χριστιανοί, για να εξηγήσουν την θρησκευτική ποικιλομορφία: Άμυνα της Ελεύθερης βούλησης (δηλαδή αν γνωρίζανε με σαφήνεια την θεϊκή θέληση, θα κατάστρεφε την ελεύθερη βούληση των ανθρώπων), η άμυνα της μεταθανάτιας ζωής (ότι είναι ασήμαντο πρόβλημα και εν πάσι περιπτώσει θα λυθεί στην μεταθανάτια ζωή, στον παράδεισο) και η άμυνα του άγνωστου σκοπού (δεν γνωρίζουμε αν ο θεός έχει ένα άλλο σκοπό ο οποίος εξυπηρετείται με την σύγχυση).
Για την άμυνα της Ελεύθερης βούλησης, ο Drape σχολιάζει πως η γνώση ενδυναμώνει την ελεύθερη βούληση, κάτι που άλλωστε αναφέρεται στην Καινή Διαθήκη . Για την απάντηση της μεταθανάτιας ζωής, ο Drape ισχυρίζεται πως τα προβλήματα που ανακύπτουν είναι πως ενώ φαίνεται να υπονοείται πως αρκετοί θα πάνε στον παράδεισο, σύμφωνα με τις γραφές θα πάει μόνο μια μειονότητα, και αρκετοί δεν θα καταφέρουν να λυτρωθούν, επειδή δε είχαν κατανοήσει σωστά τις Γραφές και ήταν συγχυσμένοι. Στο τρίτο ζήτημα, ο Drape απαντά πως η επίκληση του μυστηρίου δεν δίνει εξήγηση σε τίποτα. Επιπλέον, ισχυρίζεται πως είναι αντίθετο με τις διδαχές της Βίβλου, σύμφωνα με την οποία στέλνει τον Υιό του για να πει την αλήθεια στην ανθρωπότητα

Πρόβλημα αντίθετων θρησκειών

Ένα παρόμοιο επιχείρημα με το προηγούμενο, το πρόβλημα των αντίθετων θρησκειών, επισημαίνει ότι διάφοροι θεολόγοι και πιστοί σε όλο τον κόσμο έχουν διαφορετικές και αλληλοσυγκρουόμενες «εξ ουρανού αλήθειες». Σύμφωνα με το επιχείρημα οι θρησκείες είναι αλληλοαποκλείομενες. Επιπλέον, υπάρχουν «αποδεικτικά στοιχεία» για όλες τις θρησκείες (αποδεικτικό στοιχείο θεωρείται ένα δημόσιο θαύμα ή ιδιωτικές θρησκευτικές εμπειρίες), οπότε η πιθανότητα ότι οποιαδήποτε δεδομένη θρησκεία είναι αληθής είναι εξαιρετικά χαμηλή. Κατά συνέπεια, είναι πολύ πιθανό ότι όλες οι θρησκείες είναι ψευδείς.
Ο Θρύλος των Ιπτάμενων Φρουρών

Πλοκή

Ο Θρύλος των Ιπτάμενων Φρουρών παρακολουθεί τη ζωή του Σόρεν, μιας μικρής κουκουβάγιας που έχει ενθουσιαστεί από τις επικές ιστορίες που της διηγείται ο πατέρας της για τους Φύλακες του Γκα’Χουλ, μια μυθική ομάδα φτερωτών πολεμιστών που μετά από μια γενναία μάχη κατάφεραν να σώσουν τις κουκουβάγιες από τους σατανικούς Αγνούς. Κι ενώ ο Σόρεν ονειρεύεται να ενώσει μια μέρα τις δυνάμεις του με τους ήρωες του, ο μεγαλύτερος αδελφός του, ο Κλαντ, τον κοροϊδεύει, ενώ παράλληλα διψάει να πετάξει και να κυνηγήσει…  για να κερδίσει την εύνοια του πατέρα τους έναντι του μικρότερου αδελφού του. Η ζήλια όμως, του Κλαντ έχει τρομακτικές συνέπειες – τα δύο μικρά θα πέσουν από τη φωλιά τους στα γαμψά νύχια των Αγνών. Ο Σόρεν θα προσπαθήσει να διαφύγει με τη βοήθεια κι άλλων γενναίων μικρών κουκουβαγιών. Μαζί θα πετάξουν πάνω από θάλασσες, θα διασχίσουν την αχλή για να βρουν το Μεγάλο Δένδρο, το αρχηγείο των θρυλικών Φυλάκων του Γκα’Χουλ. Μόνο έτσι θα μπορέσουν να νικήσουν τους Αγνούς και να σώσουν το βασίλειο των κουκουβαγιών.

Κριτική

Ο Θρύλος των Ιπτάμενων Φρουρών έχει λάβει εξαιρετικές κριτικές (τόσο στο εξωτερικό όσο και στην Ελλάδα) με έμφαση στα υπέροχα γραφικά και την τεχνολογία 3D. Πιο συγκεκριμένα, η  δίνει στην ταινία animation του Σνάιντερ 5 στα 5 σε ό,τι αφορά το 3D, ενώ οι L.A. Times έγραψαν «Ο Θρύλος των Ιπτάμενων Φρουρών είναι κάτι σαν το Braveheart αλλά για παιδιά –μια σκοτεινή ιστορία με ευγενείς πολεμιστές, συγκλονιστικές συγκρούσεις και πολλά... φτερά! Η τεχνολογία 3D σε κάνει να νιώθεις την ελευθερία του να πετάς». Ενθουσιώδεις ήταν και οι κριτικές στην Ελλάδα, με το Έθνος να γράφει «η εικόνα είναι τόσο ζωντανή που σε κάνει να θες να χαϊδέψεις το πλούσιο τρίχωμα μιας μικρής κουκουβάγιας μπερδεύοντάς την για αληθινή».

Βιντεοπαιχνίδι

Η Warner Bros. Interactive Entertainment παρουσίασε και ένα video game βασισμένο στην ταινία. Το Legend of the Guardians: The Owls of Ga'Hoole (video game) αναπτύχθηκε σε συνεργασία με την εταιρεία Krome Studios για τις κονσόλες Wii, Xbox 360 και PS3, και την εταιρεία Tantalus Media για το DS.
Έλενα Νικολαΐδη

Βιογραφία

Γεννήθηκε στη Φώκαια της Μ. Ασίας ή την Σμύρνη στις 15 Ιουνίου 1909 ή κατά άλλους το 1906. Το 1913, λόγω των διωγμών, η οικογένειά της κατέφυγε στη Μυτιλήνη. Σπούδασε μονωδία στο Ωδείο Αθηνών με την Αργυρή Γκίνη. 
Εισήλθε στο Ελληνικό Μελόδραμα το 1929, εμφανιζόμενη στο Θέατρο Κεντρικόν.
Το 1930 έλαβε μέρος στην παράσταση του έργου Το Στοιχειωμένο Γεφύρι του Θεοφράστου Σακελλαρίδη. Το 1933 τραγούδησε στην παράσταση της όπερας Το Δακτυλίδι της Μάνας του Μανώλη Καλομοίρη. Το 1936 έλαβε μέρος στην παράσταση της Κάρμεν στην Κέρκυρα από θίασο του Ελληνικού Μελοδράματος.
Το 1936 ταξίδεψε στη Βιέννη για να πάρει μέρος στον φωνητικό διαγωνισμό Belvedere όπου επέτυχε την τέταρτη θέση. Με την υποστήριξη του μαέστρου Μπρούνο Βάλτερ, τραγούδησε Ντον Κάρλος (Έμπολι) του Βέρντι στην Κρατική όπερα της Βιέννης στις 16 Δεκεμβρίου 1936. Αργότερα τραγούδησε σε πολλά λυρικά θέατρα της Ευρώπης.
Το 1949 πρωτοτραγούδησε στις Η.Π.Α.: στο Κάρνεγκι Χολ με μαέστρο τον Δημήτρη Μητρόπουλο, τη Βοστώνη, το Σικάγο, τη Νέα Υόρκη, το Σαν Φρανσίσκο κ.α.   Το 1951 έγινε μόνιμο στέλεχος της Μ.Ε.Τ.
Από το 1960 δίδαξε μονωδία στο Πανεπιστήμιο της Φλόριντα. Το 1977 δίδαξε και στο Χιούστον του Τέξας. Αποσύρθηκε από τη διδασκαλία το 1994. 
Είχε παντρευτεί του λυρικό τραγουδιστή Θάνο Μέλλο με τον οποίο είχαν έναν γιο, τον Μιχαήλ. Πέθανε στη Σάντα Φε του Νέου Μεξικού το 2002.
Αναγνωρίσθηκε ως μία από τις καλύτερες μονωδούς του κόσμου για τον ρόλο τίτλου στην "Κάρμεν". 
Ο βασιλεύς της απένειμε το παράσημο του Σταυρού του Σωτήρος.
Ατομικό μοντέλο του σταφιδόψωμου

Το Μάρτιο του 1904 ο Τζ. Τόμσον (Joseph John Thomson) πρότεινε το μοντέλο του σταφιδόψωμου για να περιγράψει τη δομή του ατόμου. Σύμφωνα με το μοντέλο αυτό, το άτομο αποτελείται από μια σφαίρα θετικά φορτισμένη μέσα στην οποία κυκλοφορούν τα αρνητικά ηλεκτρόνια. Τα ηλεκτρόνια είναι τόσα στον αριθμό ώστε το συνολικό φορτίο του ατόμου να είναι μηδέν και να εξασφαλίζεται έτσι η ηλεκτρική του ουδετερότητα. Τα ηλεκτρόνια "πλέουν" μέσα σε αυτή τη σφαίρα, σαν τις σταφίδες μέσα σε ένα σταφιδόψωμο και για αυτό το ατομικό μοντέλο αυτό ονομάζεται και μοντέλο του σταφιδόψωμου.
Το μοντέλο του σταφιδόψωμου διαψεύσθηκε το 1911 από τον Νεοζηλανδό φυσικό Έρνεστ Ράδερφορντ (Ernest Rutherford) ο οποίος για να το ελέγξει διεξήγαγε το 1909 τα περίφημα πειράματα σκέδασης του. Τα πειράματα αυτά έδειξαν ότι το θετικό φορτίο ήταν συγκεντρωμένο σε ένα μικρό χώρο στο κέντρο του ατόμου, όπου ήταν συγκεντρωμένη και σχεδόν όλη η μάζα του. Επειδή τα αποτελέσματα των πειραμάτων αυτών δεν μπορούσαν να εξηγηθούν από το ατομικό μοντέλο του Τόμσον, το μοντέλο του σταφιδόψωμου εγκαταλείφθηκε γρήγορα.
Στέλλα της Σουηδίας

Γέννηση

Η Πριγκίπισσα Στέλλα γεννήθηκε στις 23 Φεβρουαρίου 2012 και τοπική ώρα 04:26 π.μ. στο Πανεπιστημιακό Νοσοκομείο Καρολίνσκα. Η γέννηση της έγινε δεκτή, με δύο χαιρετισμούς των 21 πυροβόλων όπλων, στο νησί Σκεπσχόλμεν, απέναντι από το Βασιλικό Παλάτι στην πρωτεύουσα της Στοκχόλμης. Τα ονόματά της και ο τίτλος της ανακοινώθηκαν στις 24 Φεβρουαρίου 2012 από τον παππού της, τον βασιλιά Κάρολο ΙΣΤ΄ Γουσταύο στην συνεδρίαση του υπουργικού συμβουλίου.
Μετά τη συνεδρίαση του υπουργικού συμβουλίου, πραγματοποιήθηκε μια δοξολογία στο βασιλικό παρεκκλήσι του παλατιού. Πριν από την επίσημη ανακοίνωση του ονόματος και του τίτλου της, ένα λάθος είχε ως αποτέλεσμα στην βασιλική ιστοσελίδα να εμφανιστεί το ψευδές όνομα και τίτλος Ουλρίκα Μαριάννα Αννίκα Δαβίδ - Δούκισσα της Ούπλαντς Βάσμπι, που αργότερα αφαιρέθηκε. Το προσωπικό αποκάλυψε τελικά ότι ήταν ο έλεγχος του συστήματος.
Η Στέλλα βαφτίστηκε στις 22 Μαΐου 2012 στο Βασιλικό Παρεκκλήσι του Παλατιού της Στοκχόλμης στην Στοκχόλμη. Νονοί της ήταν ο θείος της Κάρολος Φίλιππος (αδελφός της μητέρας της), η θεία της Άννα Βέστλινγκ Σόντερστρομ (αδελφή του πατέρα της), ο Γουλιέλμος-Αλέξανδρος, Διάδοχος Πρίγκιπας της Ολλανδίας, η Διάδοχος Πριγκίπισσα Μαίρη της Δανίας (από την οποία πήρε το τέταρτο όνομα) και ο Χάακον, Διάδοχος Πρίγκιπας της Νορβηγίας.
Σαρίκα Νέλβις

Βιογραφία

Γεννήθηκε στο Μέμφις, Τενεσί. Είχε μια δύσκολη παιδική ηλικία, καθώς έχασε και τους δύο γονείς της πριν καν κλείσει τα οκτώ της χρόνια, και η γιαγιά της πέθανε από έμφραγμα. Έτσι, την ανέλαβε η θεία της και χωρίστηκε από τα τρία από τα τέσσερα αδέρφια της.

Καριέρα

Το 2015, είχε την καλύτερη επίδοση της σεζόν με 12.34. Αυτή η επίδοση αποτελεί την 8η καλύτερη όλων των εποχών. Στο Παγκόσμιο Πρωτάθλημα Στίβου 2015, ωστόσο, ήταν μόνο όγδοη.
Το 2018, με 7.70, είχε την καλύτερη επίδοση περιόδου στα 60 μέτρα με εμπόδια, μαζί με την Κέντρα Χάρισον, και την τρίτη καλύτερη επίδοση όλων των εποχών. Στο Παγκόσμιο Πρωτάθλημα Κλειστού Στίβου 2018 ήταν 4η με 7.86.
2781 Κλέτσεκ

Φυσικά χαρακτηριστικά

Τα κυρίως φυσικά χαρακτηριστικά του Κλέτσεκ είναι άγνωστα. Ο Κλέτσεκ περιστρέφεται γύρω από τον εαυτό του μία φορά κάθε 7 ώρες και 18 λεπτά.
Χαλλούμι

Το χαλλούμι είναι γνωστό ευρύτερα στην Ελλάδα ως κυπριακό τυρί, αν και παρασκευάζεται και παράγεται και σε άλλες περιοχές π.χ. στην Αίγυπτο. Είναι ημίσκληρο τυρί, το οποίο κατασκευάζεται από μείγμα αγελαδινού και αιγοπρόβειου γάλακτος, ή εξ ολοκλήρου από αιγοπρόβειο γάλα και μπορεί να ψηθεί στη σχάρα ή στο τηγάνι. 
Έχει άσπρο χρώμα και σημαντικό χαρακτηριστικό του είναι ότι δεν λειώνει στην υψηλή θερμοκρασία που αναπτύσσεται κατά το ψήσιμό του. 
Στην Κύπρο ήταν ήδη γνωστό πριν από την κατάκτηση της νήσου από τους Τούρκους το 1571. Στον φάκελο που δημοσιεύτηκε στην Επίσημη Εφημερίδα της Δημοκρατίας της Κύπρου, ο δόγης Λεονάρντο Ντονά, ο οποίος έζησε στην Κύπρο, αναφέρεται στο χαλλούμι (calumi) σε χειρόγραφο έγγραφο του 1556. Όσον αφορά την ετυμολογία της λέξης υπάρχουν δύο εκδοχές: α) ότι παράγεται από την αρχαία ελληνική λέξη ἅλμη και β) ότι προέρχεται από τα αρχαία αιγυπτιακά μέσω του κοπτικού ialom.
Η σημασία του τυριού αυτού στο νησί είναι πολύ μεγάλη ώστε να θεωρείται το κατ' εξοχήν κυπριακό τυροκομικό προϊόν, τόσο εντός της Κύπρου, όσο και στον υπόλοιπο Ελληνισμό και τη Δυτική και Βόρεια Ευρώπη. 
Εκκρεμεί ακόμη η κατοχύρωσή του στην Ε.Ε., καθώς προέκυψαν αρχικά κάποια προβλήματα μεταξύ των παραγωγών όσον αφορά τη σύνθεσή του, καθώς επίσης και κάποια προβλήματα με τους τουρκοκύπριους παραγωγούς των κατεχομένων που διεκδικούν την κατοχύρωση και του τουρκικού ονόματος hellim.
Ελένη Γκαττιλούζιo

Οικογένεια

Το 1405 παντρεύτηκε τον Στέφαν Λαζάρεβιτς, γιο και διάδοχο του Λαζάρ Χρεμπελιάνοβιτς. 
Είναι άγνωστο αν απέκτησαν παιδιά.
502 Ζιγκούνε

Φυσικά χαρακτηριστικά

Η μέση διάμετρος του Ζιγκούνε εκτιμάται σε 15,98 χιλιόμετρα. O φασματικός τύπος του είναι C (ανθρακούχος), ενώ το άλβεδό του είναι 0,340. Ο Ζιγκούνε περιστρέφεται γύρω από τον εαυτό του μία φορά κάθε 10,5 ώρες.
Φουζίλι

Φουζίλι απ' τη Μολίζε

Στη Μολίζε είναι ένα παραδοσιακό γεωργικό προϊόν 
Γυναίκες που εξειδικεύνταν στην τέχνη των φουζίλι εργάζονταν στις κουζίνες των πιο εύπορων οικογενειών όταν οι τελευταίοι ήθελαν να απολαύσουν τέλεια φουζίλι και θαύμαζαν την ταχεία επιδεξιότητα τους.  Σε Gragnano εξακολουθούν σήμερα να φτιάχνονται χειροποίητα, στρίβοντας τα μακαρόνια με ένα σύρμα και αφήνωντας τα να στεγνώσουν. Αυτή η ίδια τεχνική, κάποτε ευρέως διαδεδομένη, εξακολουθεί να εφαρμόζεται σε πολλές περιοχές της Νότιας Ιταλίας και χρησιμοποιείται για την παρασκευή άλλων τύπων ζυμαρικών που είναι διαφορετικά από τα φουζίλι σε μορφή ή ζύμη. Αξιοσημείωτη είναι η συνταγή για τα φουζίλι αλά Μολιζάνα.

Στην Καμπανία

Επίσης, στην Καμπανία είναι παραδοσιακό ζυμαρικό: τα φουζίλι από το Felitto, αυτά από το Αβελλίνο, από το Gioi και το φουζίλι "φουριτάνο" από το Minori εισάγονται στην πραγματικότητα από την περιοχή της Καμπανίας από τα παραδοσιακά προϊόντα τροφίμων της Καμπανίας.

Φουζίλι από το λ

Πρόκειται για μια παραλλαγή, με στενότερο και επίμηκες σχήμα, που λαμβάνεται ακριβώς από την επεξεργασία της ζύμης γύρω από έναν άξονα.

Φουζίλι από το Φελίτο

Αυτή η παραλλαγή γεννήθηκε σε μια πόλη στην επαρχία του Σαλέρνο, το Felitto. Πρόκειται για ένα ειδικό ζυμαρικό αυγών, χειροποίητο, κατασκευασμένο με τη βοήθεια λεπτού σύρματος, με σιμιγδάλι σκληρού σίτου, αυγά και λίγο εξαιρετικό παρθένο ελαιόλαδο. Μοιάζει με διάτρητο μακαρόνι με μεταβλητό μήκος (μεγαλύτερο από 20 cm) και μειωμένο πάχος (μέχρι και 24 χιλ.), κιτρινωπού χρώματος, λιγότερο ή περισσότερο έντονο.

Μπουσιάτε από το Τράπανι

Στη Σικελία, η μπουσιάτε (ή το μπουσιάτι), είναι μια παραδοσιακή συνταγή από την κουζίνα του Τράπανι. Έχουν το ίδιο σχήμα με τα φουζίλι από το Αβελλίνο, αλλά είναι ελαφρώς μεγαλύτερα, και παίρνουν το όνομά τους από το buso (βαρέλι) που χρησιμοποιήθηκε αρχικά για την παραγωγή τους. Το μπουσιάτι περιλαμβάνεται στον κατάλογο των παραδοσιακών τροφίμων της Σικελίας. Παραδοσιακά σερβίρεται με πέστο αλά τραπανέζ.